CELEX: C2007/297/16
Language: et
Date: 2007-12-08 00:00:00
Title: Kohtuasi C-192/06: Euroopa Kohtu (teine koda) 4. oktoobri 2007 . aasta otsus (Bundesverwaltungsgericht eelotsusetaotlus — Saksamaa) — Matthias Kruck versus Landkreis Potsdam-Mittelmark (Põllumajandusstruktuurid — Ühenduse toetuskavad — Määruse (EMÜ) nr 1765/92 artikli 7 lõige 6 — Määruse (EMÜ) nr 3887/92 artikli 9 lõige 2 — Maa tootmisest kõrvalejätmine — Kompensatsioonide vähendamine)

8.12.2007   
            
            
               ET
            
            
               Euroopa Liidu Teataja
            
            
               C 297/11
            
         Euroopa Kohtu (teine koda) 4. oktoobri 2007. aasta otsus (Bundesverwaltungsgericht eelotsusetaotlus — Saksamaa) — Matthias Kruck versus Landkreis Potsdam-Mittelmark
   (Kohtuasi C-192/06) (1)
   
   (Põllumajandusstruktuurid - Ühenduse toetuskavad - Määruse (EMÜ) nr 1765/92 artikli 7 lõige 6 - Määruse (EMÜ) nr 3887/92 artikli 9 lõige 2 - Maa tootmisest kõrvalejätmine - Kompensatsioonide vähendamine)
   (2007/C 297/16)
   Kohtumenetluse keel: saksa
   Eelotsusetaotluse esitanud kohus
   Bundesverwaltungsgericht
   Põhikohtuasja pooled
   
      Hageja: Matthias Kruck
   
      Kostja: Landkreis Potsdam-Mittelmark
   Kohtuasja ese
   Eelotsusetaotlus — Bundesverwaltungsgericht — Komisjoni 23. detsembri 1992. aasta määruse (EMÜ) nr 3887/92, millega sätestatakse teatavate ühenduse toetuskavade ühtse haldus- ja kontrollisüsteemi üksikasjalikud rakenduseeskirjad (EÜT L 391, lk 36), muudetud komisjoni 6. juuli 1995. aasta määrusega (EÜ) nr 1648/95 määruse (EMÜ) nr 3887, millega sätestatakse teatavate ühenduse toetuskavade ühtse haldus- ja kontrollisüsteemi üksikasjalikud rakenduseeskirjad, muutmise kohta (EÜT L 156, lk 27), artikli 9 lõigete 2–4 tõlgendamine ning nõukogu 30. juuni 1992. aasta määruse (EMÜ) nr 1765/92, millega kehtestatakse teatavate põllukultuuride tootjate toetussüsteem (EÜT L 181, lk 12), muudetud nõukogu 19. detsembri 1995. aasta määrusega (EÜ) nr 2989/95 määruse (EMÜ) nr 1765/92, millega kehtestatakse teatavate põllukultuuride tootjate toetussüsteem, muutmise kohta (EÜT L 312, lk 5), artikli 7 lõike 6 teise ja neljanda lause tõlgendamine — Suurima maa-ala määratlemine, mis annab õiguse toetusele haritava maa alusel, mis on tegelikult tuvastatud kontrolli käigus, mitte aga maa alusel, mis on märgitud toetuse taotlusesse
   Resolutiivosa
   Komisjoni 23. detsembri 1992. aasta määruse (EMÜ) nr 3887/92, millega sätestatakse teatavate ühenduse toetuskavade ühtse haldus- ja kontrollisüsteemi üksikasjalikud rakenduseeskirjad, mida on muudetud komisjoni 6. juuli 1995. aasta määrusega (EÜ) nr 1648/95, artiklit 9 tuleb tõlgendada nii, et maa tootmisest kõrvale jätmise kompensatsiooni puhul nõukogu 30. juuni 1992. aasta määruse (EMÜ) nr 1765/92, millega kehtestatakse teatavate põllukultuuride tootjate toetussüsteem, mida on muudetud nõukogu 19. detsembri 1995. aasta määrusega (EÜ) nr 2989/95, artikli 7 lõike 6 esimese lõigu teise ja neljanda lause järgi arvesse võetava suurima maa-ala arvutamine toimub taotletava külvipinna alusel tingimusel, et see ala oleks tegelikult põllukultuuride all ega hõlmaks määruse nr 1765/92, mida on muudetud määrusega nr 2989/95, artiklis 9 kompensatsiooni saamisest välja arvatud maid.
   
      (1)  ELT C 154, 1.7.2006.